Superliga sæsonen er slut. For AaB blev det ikke just en drømmeafslutning, hvorfor både spillere og trænere var skuffede til formiddagens træning. En af AaB's helt store profiler, Nicklas Helenius, fortæller nu, at han ikke vil afvise at forlade klubben, hvis en anden klub - enten dansk eller udenlandsk - viser interesse og vilje til at udvikle ham. - Det ved jeg ikke noget om endnu. Lige nu er jeg i klubben og lige nu har jeg to år tilbage af min kontrakt i klubben, så lige nu er jeg stadig i klubben efter sommerferien. Og hvad der sker, det ved jeg ikke endnu. Jeg vil gerne det, der føles rigtigt for mig. TV2/Nord besøgte AaB under dagens træning. Se reaktioner fra både Kent Nielsen, Lynge Jakobsen og Nicklas Helenius i vores udsendelse klokken 19.30.

Referat:
AaB sluttede sæsonen med et 5-0 nederlag til SønderjyskE. Nicklas Helenius vil ikke afvise, at han måske er på vej væk fra klubben, hvis en anden klub viser den rigtige interesse.